Document ID: 31988L0414

Direktiva Komisije
z dne 22. junija 1988
o prilagoditvi Direktive Sveta 80/720/EGS o približevanju zakonodaje držav članic o delovnem prostoru, dostopu do vozniškega prostora ter vratih in oknih kmetijskih ali gozdarskih traktorjev na kolesih tehničnemu napredku
(88/414/EGS)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Direktive Sveta 74/150/EGS z dne 4. marca 1974 o približevanju zakonodaje držav članic o EGS-homologaciji kmetijskih ali gozdarskih traktorjev na kolesih [1], kakor je bila nazadnje spremenjena z Direktivo 88/297/EGS [2], in zlasti člena 11 direktive,
ker je ob dosedanjih izkušnjah zdaj mogoče nekatere določbe Direktive Sveta 80/720/EGS [3], kakor je bila spremenjena z Direktivo 82/890/EGS [4], sestaviti natančneje in celoviteje;
ker so ukrepi, določeni v tej direktivi, v skladu z mnenjem Odbora za prilagajanje tehničnemu napredku direktiv za odstranjevanje tehničnih ovir v trgovini na področju kmetijskih in gozdarskih traktorjev,
SPREJELA NASLEDNJO DIREKTIVO:
Člen 1
Priloga I k Direktivi 80/720/EGS se spremeni v skladu s Prilogo k tej direktivi.
Člen 2
1. Od 1. oktobra 1988 nobena država članica ne sme:
- zavrniti podelitve EGS-homologacije, izdaje dokumenta iz zadnje alinee člena 10(1) Direktive 74/150/EGS ali podelitve nacionalne homologacije za tip traktorja ali
- prepovedati začetka uporabe za tip traktorja ali traktorjev, katerih delovni prostor, dostop do vozniškega prostora ter vrata in okna izpolnjujejo določbe te direktive.
2. Od 1. oktobra 1989 države članice:
- ne izdajo dokumenta iz zadnje alinee člena 10(1) Direktive 74/150/EGS za tip traktorja, katerega delovni prostor, dostop do vozniškega prostora ter vrata in okna ne izpolnjujejo določb te direktive;
- lahko zavrnejo podelitev nacionalne homologacije za tip traktorja, katerega delovni prostor, dostop do vozniškega prostora ter vrata in okna ne izpolnjujejo določb te direktive.
Člen 3
Države članice sprejmejo predpise, potrebne za uskladitev s to direktivo, najpozneje do 30. septembra 1988. O tem takoj obvestijo Komisijo.
Člen 4
Ta direktiva je naslovljena na države članice.
V Bruslju, 22. junija 1988

Labels: 7
3
6